शीबा चड्ढा

शीबा चड्ढा  (जन्म १९६३) एक भारतीय चित्रपट, नाटक आणि दूरदर्शन अभिनेत्री आहेत. त्यांना २०२२ मधील बधाई दो आणि डॉक्टर जी या चित्रपटांमधील अभिनयासाठी सर्वोत्कृष्ट सहाय्यक अभिनेत्रीसाठी फिल्मफेअर पुरस्कारासाठी नामांकन मिळाले होते. त्यांनी बधाई दो चित्रपटासाठी हा पुरस्कार जिंकला.

 सुरुवातीचे जीवन आणि करकीर्द 
चड्ढा दिल्लीत लहानाच्या मोठ्या झाल्या, जिथे त्यांना नाटकामध्ये रस निर्माण झाला आणि त्यांनी नाटकाचा अभ्यास सुरू केला. त्यांनी हंसराज कॉलेज (दिल्ली विद्यापीठ) मधून इंग्रजी साहित्यात शिक्षण घेतले. त्या अनुराग कश्यपसोबत वर्गमित्र होत्या.

चड्ढा यांनी हम दिल दे चुके सनम (१९९९), परजानिया (२००७), दिल्ली ६ (२००९), लक बाय चान्स (२००९) आणि तलाश (२०१२) यांसारख्या चित्रपटांमध्ये चरित्र अभिनेता म्हणून काम केले आहे.  २०११ मध्ये, त्या अभिनेता ऋतुराज सिंगसोबत, प्रकता हेत याड या लघुपटातही दिसल्या. रिव्हर टू रिव्हर या फ्लॉरेन्स इंडियन फिल्म फेस्टिव्हलमध्ये लघुपट प्रकारात या चित्रपटाला ऑडियन्स चॉइस पुरस्कार मिळाला. त्या २०१२ मध्ये तलाश: द आन्सर लाईज विदीन  मध्ये निर्मलाच्या भूमिकेत दिसल्या होत्या. २०१५ मध्ये शरत कटारियाच्या दम लगा के हैशामध्ये नैन तारा तिवारी (बुआजी) म्हणून त्यांनी काम केले.

दूरचित्रवाणीवर त्यांचे सुरुवातीचे काम हे लव्ह मॅरेज (२००२) मध्ये होते, ज्यानंतर त्यांनी २००७ मध्ये कस्तुरीमध्ये एका बिझनेस टायकूनच्या भूमिकेत दूरचित्रवाणीवर पुनरागमन केले. यानंतर ना आना इस देस लाडो (२००९-१२), कितनी मोहब्बत है (२००९), कहानी सात फिरों की (२००७), कुछ तो लोग कहेंगे (२०११-१३) आणि लाखों में एक (२०१२) सारख्या त्यांच्या अनेक मालिका आल्या. जून २०१२ मध्ये, त्या झी टीव्हीवरील हिटलर दीदी या लोकप्रिय दूरचित्रवाणी मालिकेच्या कलाकारांमध्ये सामील होत्या.

त्यांनी रजत कपूरच्या सी फॉर क्लाउन (२००७) या नाटकात काम केले. मुनीष भारद्वाज, विनय पाठक, कोंकणा सेन शर्मा आणि रणवीर शौरे यांच्यासोबत अतुल कुमारचा द ब्लू मग (२०१०) या नाटकामध्येही त्यांनी काम केले आहे. रॉयस्टेन एबेलच्या ऑथेलो इन ब्लॅक अँड व्हाईट  मध्ये डेस्डिमोना (ऑथेलोची बायको) या प्रमुख भूमीकेत त्या होत्या. २०१२ मध्ये हेन्रिक इब्सेनच्या हेड्डा गॅबलर या नाटकात त्यांनी हेड्डाची मुख्य भूमिका केली होती. मुंबईत ‘द कंपनी थिएटर’ हा नाटक गट चालवण्यातही त्यांचा सहभाग आहे. त्या द व्हायरल फीव्हर (TVF) च्या बॅनरखाली असलेल्या परमनंट रूममेट्स या इंटरनेट दूरचित्रवाणी मालिकेत आहे.

 फिल्मोग्राफी 
+ † अद्याप प्रदर्शित न झालेल्या चित्रपट/शो/मालिका दर्शवते

 चित्रपट 
 वर्ष चित्रपट भूमिका १९९८ दिल से.. मोईनाची बहीण १९९९ हम दिल दे चुके सनम अनुपमा त्रिपाठी २००० फिर भी दिल है हिंदुस्तानी जुही आनंद २००२ काली सलवार रुखसाना २००३ जिस्म शीबा इन ऑथेलो  करीना २००४ एक हसीना थी शिल्पा शर्मा मर्डर नर्गिस २००७ परझानिया अनामिका २००९ दिल्ली ६ रज्जो लक बाय चान्स कविता २०१० वेस्ट इज वेस्ट रेहाना खान २०११ झोक्कोमोन राजराणी २०१२ लव्ह यू टू डेथ माया कुमारी तलाश निर्मला २०१५ दम लगा के हईशा नयनतारा २०१७ रईस अमिना आलम इंदू सरकार मेखला व्हॉट वील पिपल से  अर्चना भोसले २०१८ राजमा चाळ नीतू रेड प्रभा देवी बधाई हो संगीता शर्मा झीरो बीना सिंग २०१९ गल्ली बॉय झोया फिरदौसी जबरिया जोडी बीना सिंग बेबाक शीला २०२० शकुंतला देवी ताराबाई २०२१ हाती मेरे साथी न्यायाधीश इमरती पॅग्ग्लिट उषा  २०२२ बधाई दो मीनाक्षी  मजा मा पम्मी हंसराज शर्माजी नमकीन आरती शर्मा फोन भूत चिकनी चुडैल खुदा हाफिज २ शीला ठाकूर  डॉक्टर जी शोभा गुप्ता  २०२३ राबिया अँड ऑलिव्हिया राबियाची आई ट्रायल पिरेड मामीजी द टेनंट श्रीमती मिश्रा २०२४ ऑल इंडिया रॅन्क

 दूरदर्शन 
 वर्ष कार्यक्रम भूमिका १९९८ - २००१  हिप हिप हुर्रे  १९९९-२०००  गुब्बरे  अनु  २००२  लव्ह मॅरेज   सोनाली २००७  कस्तुरी  २००९-१२  ना आना इस देस लाडो  २००९  कितनी मोहब्बत है  २००९  कहानी सात फेरों की  २०११-१३  कुछ तो लोग कहेंगे  २०१२  हिटलर दीदी  दुलारी बुवा २०१२  लाखों में एक  २०१३-१४  पवित्र रिश्ता  २०१५  हॅलो प्रतिभा  पुष्पा चाची

 वेब सिरीज 
 वर्ष कार्यक्रम भूमिका  ऐसा वैसा प्यार  सुनीता २०१४  परमनंट रूममेट्स  लता चौधरी २०१८  मिर्झापूर || वसुधा पंडित
|-
| २०२० || बंदिश बॅन्डीट || मोहिनी
|-
| २०२० || ताजमहाल १९८९"  मुमताज

 पुरस्कार 
 २०१२ - ना आना इस देस लाडो - इंडियन टेली पुरस्कार नकारात्मक भूमिकेतील सर्वोत्कृष्ट अभिनेत्री - नामांकन
 २०२१ - बंदिश बॅन्डीट - फिल्मफेअर ओटीटी पुरस्कार सर्वोत्तम सहाय्यक अभिनेत्री पुरस्कार - नामांकन
 २०२३ - बधाई दो - फिल्मफेअर सर्वोत्तम सहाय्यक अभिनेत्री पुरस्कार - विजेता
 २०२३ - डॉक्टर जी - फिल्मफेअर सर्वोत्तम सहाय्यक अभिनेत्री पुरस्कार - नामांकन
 २०२३ - डॉक्टर जी - झी सिने पुरस्कार सहाय्यक भूमिकेतील सर्वोत्कृष्ट अभिनेत्यासाठी (महिला) - नामांकन

 संदर्भ 

वर्ग:इ.स. १९६३ मधील जन्म
वर्ग:२१व्या शतकातील भारतीय अभिनेत्री
वर्ग:२०व्या शतकातील भारतीय अभिनेत्री
वर्ग:हिंदी दूरचित्रवाहिनी अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री